পবিত্র ঈদুল আজহা উপলক্ষে নতুন টাকা সরবরাহ করবে বাংলাদেশ। নির্দিষ্ট কিছু ব্যাংক থেকে এ টাকা সংগ্রহ করা যাবে। মঙ্গলবার (৭ আগস্ট) বিকেলে এ তথ্য জানিয়েছে বাংলাদেশ ব্যাংক। সাপ্তাহিক ও সরকারি ছুটির দিন ব্যতীত আগামী ১৩ থেকে ২০ আগস্ট পর্যন্ত গ্রাহকরা নতুন টাকা সংগ্রহ করতে পারবেন। বাংলাদেশ ব্যাংকের বিভিন্ন অফিসের কাউন্টারের মাধ্যমে জনসাধারণের মাঝে নতুন নোট বিনিময় করা হবে। এছাড়া রাজধানীর বিভিন্ন বাণিজ্যিক ব্যাংকের ১৪টি শাখা থেকেও ১০, ২০, ৫০ ও ১০০ টাকা মূল্যমানের নতুন নোট প্রতিটি একটি প্যাকেট করে বিশেষ ব্যবস্থায় বিনিময় করা হবে।